**REGULAMENT DE ACORDARE A BURSELOR EDUCATIONALE**

**FONDUL NUMIT PAMBAC**

**Descriere**

Bursele educationale sunt modalitatea prin care Fundaţia Comunitară Bacău transmite un mesaj în comunitate: este nevoie de excelenţă în tot ceea ce facem. Excelenţa elevilor trebuie stimulată.

Fondul Pambac este anual și se adresează elevilor meritoși, care au nevoie de suport pentru finalizarea studiilor liceale. Mai exact, este vorba de burse care se acordă în urma anchetelor sociale şi educaţionale, suma totală a acestora fiind de 30000 lei. Bursele se vor oferi în tranșe.

**Ce e un fond numit?**

Un fond numit este modalitatea prin care persoane fizice sau companii locale pot susține cauze din comunitate. Numele aduce cu el amintiri, experiențe, calități și  valori. Când spunem un nume, evocăm o intreagă personalitate,  un mod de a fi și de a acționa. Implicarea capătă personalitate și identitate.

Un Fond Numit este o modalitate performanta de exprimare a valorilor unei companii. Fondul Numit Pambac vorbeste despre implicare in educatie, filantropie, viitor.

**Beneficiari posibili**

* Liceeni băcăuani.

**Domenii de acordare**

Se va acorda burse educationale pentru fiecare dintre domeniile:

1. Ştiinţe exacte (matematică, fizică, chimie, biologie);
2. Ştiinţe umaniste și sociale (limba română, filosofie, economie, psihologie, logică, sociologie, cultură civică);
3. Ştiinţe tehnico-aplicative (informatică, discipline tehnologice);
4. Sport;
5. Arte.

**Continutul dosarului de aplicare:**

1. Fisa inscriere tip
2. CV;
3. Recomandare profesor;
4. Un eseu de 2 pagini pe tema modului in care fiecare dintre noi poate contribui la schimbarea in bine a comunitatii;
5. Adeverință de elev care sa contina media generala pe ultimul an scolar;
6. Copii diplome rezultate concursuri naţionale şi internaţionale;
7. Copii adeverinţe voluntariat;
8. Adeverinte venit parinti.

**Criterii de acordare categorii:**

1. Calitatea eseului;
2. Numărul și calitatea rezultatelor obținute la olimpiadele naționale și internaționale, precum si la alte concursuri naționale și internaționale;
3. Media scolara pe ultimul an.
4. Implicarea civică.
5. Veniturile medii pe familie.

**Procedura de aplicare**

Dosarele se depun în perioada 29 septembrie - 4 octombrie, între orele 14-17, la sediul Fundaţiei Comunitare Bacău, str. Vasile Alecsandri 18 (în incinta Colegiului Tehnic Anghel Saligny).